यिनै परिवेशमा तत्कालै नेपाली राजनीतिले नयाँ परिवेशसहित सकारात्मक परिणाम ल्याउला भन्ने आशा गर्नु वास्तविकता होइन । कतै नेताहरूले स्थानीय र क्षेत्रीय निर्वाचनलाई पछिका लागि थन्क्याएर राष्ट्रिय चुनावकै कुरा ल्याउने त होइनन् ? तर त्यो पनि ओखती होइन । विरालाको ख्याल ख्यालमा मुसाको ज्यान भनेझै नेताहरूको हठ र ‘इगो’ ले गर्दा नेपाली जनताले अझ कति दिन अस्थिर राजनीतिको सेरोफेरोमा जिन्दगी बिताएर आर्थिक सम्पन्नतालाई ‘आकाशको फल आँखा तरी मर’ मान्नुपर्ने हो ?
